CELEX: 62015TN0208
Language: el
Date: 2015-04-24 00:00:00
Title: Υπόθεση T-208/15: Προσφυγή-αγωγή της 24ης Απριλίου 2015 — Universiteit Antwerpen κατά REA

20150731053617062015/C 270/352082015TC27020150817EL01ELINFO_JUDICIAL20150424282811Υπόθεση T-208/15: Προσφυγή-αγωγή της 24ης Απριλίου 2015 — Universiteit Antwerpen κατά REA
 ---documentbreak--- C2702015EL2810120150424EL0035281281Προσφυγή-αγωγή της 24ης Απριλίου 2015 — Universiteit Antwerpen κατά REA
   (Υπόθεση T-208/15)2015/C 270/35Γλώσσα διαδικασίας: η αγγλική
      Διάδικοι
   
   
      Προσφεύγον-ενάγον: Universiteit Antwerpen (Αμβέρσα, Βέλγιο) (εκπρόσωποι: P. Teerlinck και P. de Bandt, δικηγόροι)
   
      Καθού-εναγόμενος: Εκτελεστικός Οργανισμός Έρευνας (REA)
   
      Αιτήματα
   
   Το προσφεύγον ζητεί από το Γενικό Δικαστήριο:
   
            —
         
         
            να αποφανθεί ότι η σύμβαση επιδοτήσεως αριθ. 238214 «C7» (Cerebellar-Cortical Control: Cells, Circuits, Computation, and Clinic) και η σύμβαση επιδοτήσεως αριθ. 238686 «CEREBNET» (Timing and plasticity in the olivo-cerebellar system), που συνάφθηκαν κατά τη διάρκεια εφαρμογής του έβδομου προγράμματος-πλαισίου (FP7-PEOPLE-ITN-2008) για την υποστήριξη της καταρτίσεως και επαγγελματικής εξελίξεως ερευνητών και για τα δίκτυα αρχικής καταρτίσεως, δεν μπορούν να ερμηνευθούν υπό την έννοια ότι υποχρεώνουν τους δικαιούχους να παράσχουν κατάρτιση σε πρωτόπειρους ερευνητές αποκλειστικά στις δικές τους εγκαταστάσεις και, κατά συνέπεια, να επιβεβαιώσει, βάσει της ερμηνείας αυτής, ότι ο REA δεν μπορεί να απορρίψει ως μη επιλέξιμο μέρος της δαπάνης περί της καταρτίσεως πρωτόπειρων ερευνητών·
         
      
            —
         
         
            να καταδικάσει τον REA στην καταβολή της δαπάνης περί της καταρτίσεως πρωτόπειρων ερευνητών που δήλωσε η ενάγουσα στο πλαίσιο των συμβάσεων επιδοτήσεως «C7» και «CEREBNET», πλέον τόκων από την ημερομηνία καταβολής των πληρωμών· και
         
      
            —
         
         
            να καταδικάσει τον REA στα έξοδα στα οποία υποβλήθηκε το προσφεύγον-ενάγον.
         
      
      Ισχυρισμοί και κύρια επιχειρήματα
   
   Προς στήριξη της προσφυγής-αγωγής, το προσφεύγον-ενάγον προβάλει δύο ισχυρισμούς.
   
            1.
         
         
            Ο πρώτος ισχυρισμός αντλείται από πεπλανημένη ερμηνεία, εκ μέρους του REA, των συμβάσεων επιδοτήσεως «C7» και «CEREBNET». Ο πρώτος αυτός ισχυρισμός υποδιαιρείται σε τρία σκέλη: ο περιορισμός της δυνατότητος καταρτίσεως στις εγκαταστάσεις του δικαιούχου θα ερχόταν σε αντίθεση με τους σκοπούς του εβδόμου προγράμματος-πλαισίου, του προγράμματος «People», του 2008 PWP και της Ευρωπαϊκής Χάρτας του Ερευνητή (πρώτο σκέλος)· από τις διατάξεις των συμβάσεων επιδοτήσεως και από τον οδηγό για τους υποψηφίους μπορεί να συναχθεί ότι η υποχρέωση των δικαιούχων να παρέχουν κατάρτιση δύναται να εκτελεσθεί εξίσου εκτός των εγκαταστάσεών τους (δεύτερο σκέλος)· καμία διάταξη των συμβάσεων επιδοτήσεως και καμία άλλη εφαρμοστέα πράξη δεν αναφέρει ότι η κατάρτιση πρέπει να παρέχεται αποκλειστικώς στις εγκαταστάσεις του δικαιούχου (τρίτο σκέλος).
         
      
            2.
         
         
            Ο δεύτερος ισχυρισμός αντλείται από το ότι η ερμηνεία του REA παραβιάζει τις αρχές της ασφάλειας δικαίου, της προστασίας της δικαιολογημένης εμπιστοσύνης και της αναλογικότητος.